Åsaveien har avkjøring fra Hadelandsveien, ved Njardarhov, og går østover. Den går langs Steinsfjorden, på nord- og østsiden av denne, og ender opp ved Sundvolden, der den har utkjøring på Holeveien (E16). Veien har spredt bebyggelse, med boliger og gårder i den nordlige delen, boliger og hytter langs Steinsfjorden, og noe industri nærmere Sundvolden, som Sundvollen næringspark og Arbeidssenteret i Hole.